**พิพิธภัณฑสถานแห่งชาติจีน** (จีน: 中国国家博物馆; พินอิน: *Zhōngguó Guójiā Bówùguǎn*; อังกฤษ: National Museum of China) ตั้งอยู่ที่เลขที่ 16 ถนนฉางอานตะวันออก เขตตงเฉิง กรุงปักกิ่ง ประเทศจีน ทางฝั่งตะวันออกของจัตุรัสเทียนอันเหมิน ด้วยพื้นที่รวมเกือบ 200,000 ตร.ม. รวบรวมผลงานกว่า 1.4 ล้านชิ้น และห้องจัดแสดงถึง 48 ห้อง จึงเป็นพิพิธภัณฑ์อาคารเดี่ยวที่ใหญ่ที่สุดในโลกและเป็นหนึ่งในพิพิธภัณฑ์ที่รวบรวมวัฒนธรรมจีนไว้มากที่สุด ภารกิจของพิพิธภัณฑ์คือการให้ความรู้เกี่ยวกับศิลปะและประวัติศาสตร์ของจีน กำกับโดยกระทรวงวัฒนธรรมและการท่องเที่ยวแห่งสาธารณรัฐประชาชนจีน

ป้ายชื่อพิพิธภัณฑสถานแห่งชาติจีน
พิพิธภัณฑสถานแห่งชาติจีนในตอนเย็น
ปัจจุบันพิพิธภัณฑสถานแห่งชาติจีนมีของสะสมมากกว่า 1.4 ล้านรายการ ครอบคลุมโบราณวัตถุทางวัฒนธรรมโบราณ โบราณวัตถุทางวัฒนธรรมสมัยใหม่ หนังสือและหนังสือหายาก งานศิลปะ และหมวดอื่น ๆ ในจำนวนนี้มีโบราณวัตถุทางวัฒนธรรม 815,000 ชิ้น (ชุด) โบราณวัตถุทางวัฒนธรรมสมัยใหม่ 340,000 ชิ้น (ชุด) หนังสือหายากและหนังสือโบราณมากกว่า 240,000 ชิ้น (ชุด) มีโบราณวัตถุทางวัฒนธรรมชั้นหนึ่งเกือบ 6,000 ชิ้น (ชุด) นิทรรศการประกอบด้วยนิทรรศการพื้นฐาน นิทรรศการพิเศษ และนิทรรศการชั่วคราว 3 ชุด เป็นระบบนิทรรศการสามมิติที่ครอบคลุมนิทรรศการตามธีม นิทรรศการพื้นฐาน นิทรรศการพิเศษ และนิทรรศการชั่วคราว ในปี พ.ศ. 2555 พิพิธภัณฑสถานแห่งชาติจีนมีผู้เข้าชมประมาณ 5.37 ล้านคน และประมาณ 7.55 ล้านคนในปี พ.ศ. 2559

ประวัติศาตร์
------------

แบบจำลองอาคารพิพิธภัณฑสถานแห่งชาติจีน ก่อนการปรับปรุง
โมเดลจำลองอาคารพิพิธภัณฑสถานแห่งชาติจีน ภายหลังการปรับปรุงแบบจำลองอาคารพิพิธภัณฑสถานแห่งชาติจีน หลังการปรับปรุง
พิพิธภัณฑ์ก่อตั้งขึ้นในปี พ.ศ. 2546 โดยการรวมเอาพิพิธภัณฑ์ 2 แห่งที่แยกจากกันแต่อยู่ในอาคารเดียวกันมาตั้งแต่ปี พ.ศ. 2502 คือ **พิพิธภัณฑ์การปฏิวัติจีน** ในปีกเหนือ และ**พิพิธภัณฑ์ประวัติศาสตร์ชาติจีน** ในปีกใต้ 

ตัวอาคารสร้างเสร็จในปี พ.ศ. 2501 โดยเป็นหนึ่งในอาคารของโครงการสิบสิ่งก่อสร้างอันยิ่งใหญ่ (十大建筑) ที่สร้างขึ้นเนื่องในวาระครบรอบ 10 ปีของการก่อตั้งสาธารณรัฐประชาชนจีน และมีการก่อสร้างพร้อมกันกับอาคารมหาศาลาประชาชน (人民大会堂) ที่อยู่ฝั่งตรงข้าม 

โครงสร้างอาคารตั้งอยู่บนพื้นที่ 6.5 เฮกตาร์ (16 เอเคอร์) และมีความยาวด้านหน้า 313 เมตร (1,027 ฟุต) ความสูง 4 ชั้น รวม 40 เมตร (130 ฟุต) และความกว้าง 149 เมตร (489 ฟุต)

A large whitish interior space with a very high ceiling lit by many windows on its left stretches off into the far background. There are people walking around within. At left in the foreground is a large dark wooden model of a round three-tiered pagodaแบบจำลองหอสักการะฟ้าเทียนถาน ที่โถงด้านหน้า ในปี พ.ศ. 2557
หลังจาก 4 ปีของการปรับปรุง พิพิธภัณฑ์ได้เปิดใช้งานอีกครั้งในวันที่ 17 มีนาคม พ.ศ. 2554 โดยมีห้องโถงนิทรรศการใหม่ 28 ห้อง พื้นที่จัดแสดงมากกว่า 3 เท่าจากครั้งก่อน และสถานที่จัดแสดงนิทรรศการและห้องเก็บของที่ทันสมัย ​​มีพื้นที่ทั้งหมดเกือบ 200,000 ตารางเมตร ( 2.2 ล้านตารางฟุต) ที่จะแสดง การปรับปรุงใหม่ได้รับการออกแบบโดยบริษัท Gerkan, Marg and Partners จากประเทศเยอรมนี

เนื่องจากการแพร่ระบาดของโรคติดเชื้อไวรัสโคโรนา 2019 พิพิธภัณฑ์จึงถูกปิดไปบางส่วนในปี พ.ศ. 2563 และจำนวนผู้เข้าชมลดลงถึง 78% เหลือเพียง 1,600,000 คน อย่างไรก็ตาม ในปี พ.ศ. 2564 พิพิธภัณฑ์แห่งนี้ถูกจัดให้อยู่ในอันดับที่สองในการจัดอันดับพิพิธภัณฑ์ศิลปะที่มีผู้เข้าชมมากที่สุด รองจากพิพิธภัณฑ์ลูฟวร์ที่ประเทศฝรั่งเศส

นิทรรศการ
---------

นิทรรศการความสำเร็จ 30 ปีของโครงการอวกาศจีน ถูกจัดขึ้นที่ห้องโถงตะวันตกของพิพิธภัณฑสถานแห่งชาติจีน ในปี พ.ศ. 2566
พิพิธภัณฑสถานแห่งชาติจีนได้จัดนิทรรศการถาวรและชั่วคราวมากกว่า 10 รายการตลอดทั้งปี ไม่เพียงแต่มุ่งเน้นไปที่การพัฒนาของจีนในสมัยโบราณและสมัยใหม่เท่านั้น แต่ยังพยายามที่จะเป็นหน้าต่างแสดงอารยธรรมโลกอีกด้วย

* **นิทรรศการถาวร**
	+ จีนโบราณ
	+ ถนนสู่การปฏิวัติ
	+ ผลงานศิลปะคลาสสิกสมัยใหม่
* **นิทรรศการเฉพาะเรื่องถาวร**
	+ ศิลปะสำริดจีนโบราณ
	+ พระพุทธรูปศิลปะจีนโบราณ
	+ ศิลปะเครื่องลายครามจีนโบราณ
	+ ศิลปะหยกจีนโบราณ
	+ เหรียญจีนโบราณ
	+ ศิลปะประติมากรรมแอฟริกัน
	+ ราชวงศ์หมิงและราชวงศ์ชิง
	+ การออกแบบสถาปัตยกรรมพิพิธภัณฑสถานแห่งชาติจีน
	+ ประวัติโดยย่อและความสำเร็จของพิพิธภัณฑสถานแห่งชาติจีน
* **นิทรรศการพิเศษ** (เปิดเป็นครั้งคราว)
	+ ศิลปะเมโทรโพลิแทน
	+ ฟลอเรนซ์และยุคฟื้นฟูศิลปวิทยา: นิทรรศการผลงานชิ้นเอก

คอลเลกชัน
---------

พิพิธภัณฑ์แห่งนี้ครอบคลุมประวัติศาสตร์จีนตั้งแต่ยุคมนุษย์หยวนโมวเมื่อ 1.7 ล้านปีก่อนจนถึงปลายราชวงศ์ชิง (ราชวงศ์สุดท้ายในประวัติศาสตร์จีน) มีของสะสมถาวรกว่า 1,050,000 ชิ้น ด้วยโบราณวัตถุล้ำค่าและหายากมากมายที่ไม่สามารถพบเจอได้ในพิพิธภัณฑ์แห่งใดในจีนหรือที่อื่น ๆ ในโลก

หนึ่งในสิ่งของที่สำคัญที่สุดในพิพิธภัณฑสถานแห่งชาติจีน ได้แก่ "*โฮ่วหมู่อู้ติ่ง*" (后母戊鼎) สมัยราชวงศ์ชาง ซึ่งเป็นเครื่องสำริดโบราณที่มีน้ำหนักมากที่สุดในโลก หนักประมาณ 832.84 กิโลกรัม, ซุนบรอนซ์ทรงสี่เหลี่ยมประดับด้วยหัวแกะสี่ตัวสมัยราชวงศ์ชาง, กระทะน้ำสำริดขนาดใหญ่สมัยราชวงศ์โจวตะวันตก, เหรียญสำริดเลี่ยมทองเป็นรูปเสือสมัยราชวงศ์ฉิน, ชุดหยกฝังศพเย็บด้วยด้ายสีทองสมัยราชวงศ์ฮั่น, และคอลเลกชันซันฉ่ายเคลือบสามสีสมัยราชวงศ์ถังและเซรามิกสมัยราชวงศ์ซ่ง

นอกจากนี้ยังมีของสะสมเกี่ยวกับเหรียญที่สำคัญ ซึ่งรวมถึงเหรียญ 15,000 เหรียญที่บริจาคโดย หลัว ป๋อจ้าว (羅伯昭)

พิพิธภัณฑ์มีนิทรรศการถาวรชื่อ **ถนนสู่การปฏิวัติ** (The Road to Rejuvenation) ซึ่งนำเสนอประวัติศาสตร์ล่าสุดของจีนตั้งแต่จุดเริ่มต้นของสงครามฝิ่นครั้งที่หนึ่ง โดยเน้นที่ประวัติศาสตร์ของพรรคคอมมิวนิสต์จีน (CCP) และความสำเร็จทางการเมืองของพรรค

### แกลเลอรี

* ชุดฝังศพหยกเย็บด้วยด้ายสีทองสมัยราชวงศ์ฮั่นชุดฝังศพหยกเย็บด้วยด้ายสีทองสมัยราชวงศ์ฮั่น
* แจกันกระเบื้องเคลือบสีพาสเทลจากยุคเฉียนหลงแห่งราชวงศ์ชิงแจกันกระเบื้องเคลือบสีพาสเทลจากยุคเฉียนหลงแห่งราชวงศ์ชิง
* แผ่นทองแดงสำหรับพิมพ์ธนบัตร แบบสายเดียวสมัยราชวงศ์หมิงแผ่นทองแดงสำหรับพิมพ์ธนบัตร แบบสายเดียวสมัยราชวงศ์หมิง
* งานแกะสลักหินสมัยราชวงศ์ฮั่นตะวันออก มีภาพศาลาริมน้ำที่มองเห็นทะเลสาบที่เต็มไปด้วยปลา เต่า และนกน้ำงานแกะสลักหินสมัยราชวงศ์ฮั่นตะวันออก มีภาพศาลาริมน้ำที่มองเห็นทะเลสาบที่เต็มไปด้วยปลา เต่า และนกน้ำ
* บัตรสองส่วนสีบรอนซ์ (ไผจือ) พร้อมอักษรตังกุตสี่ตัว  ฝังด้วยเงินสมัยเซี่ยตะวันตกบัตรสองส่วนสีบรอนซ์ (*ไผจือ*) พร้อมอักษรตังกุตสี่ตัว ฝังด้วยเงินสมัยเซี่ยตะวันตก
* ภาชนะสำริดรูปนกฮูกจากสุสานของพระนางฟู่ ห่าว  สมัยราชวงศ์ชางภาชนะสำริดรูปนกฮูกจากสุสานของพระนางฟู่ ห่าว สมัยราชวงศ์ชาง
* ปลายกระเบื้องมุงหลังคาสมัยราชวงศ์ฮั่นตะวันตกปลายกระเบื้องมุงหลังคาสมัยราชวงศ์ฮั่นตะวันตก
* ภาพสลักหินสลักภาพนักรบสมัยราชวงศ์เหลียงยุคหลังภาพสลักหินสลักภาพนักรบสมัยราชวงศ์เหลียงยุคหลัง
* หมอนหยกสมัยราชวงศ์ฮั่นตะวันตก จากสุสานของเจ้าชายแห่งฉู่ ในซูโจว มณฑลเจียงซูหมอนหยกสมัยราชวงศ์ฮั่นตะวันตก จากสุสานของเจ้าชายแห่งฉู่ ในซูโจว มณฑลเจียงซู
* เครื่องรักสีแดงสมัยราชวงศ์ชิงเครื่องรักสีแดงสมัยราชวงศ์ชิง
* เครื่องปั้นดินเผาทาสีวัฒนธรรมหย่างเฉา ยุคหินใหม่   โดยมีภาพนกกระสาจับปลาและขวานหินด้านข้างเครื่องปั้นดินเผาทาสีวัฒนธรรมหย่างเฉา ยุคหินใหม่ โดยมีภาพนกกระสาจับปลาและขวานหินด้านข้าง
* แท่นทองสำริดพร้อมจารึกฝังทองคำยุครณรัฐ รัฐฉู่แท่นทองสำริดพร้อมจารึกฝังทองคำยุครณรัฐ รัฐฉู่
* ภาพสลักนูนต่ำรูปนักปราชญ์สองคนและสาวใช้สองคนสมัยราชวงศ์ทางตอนใต้ภาพสลักนูนต่ำรูปนักปราชญ์สองคนและสาวใช้สองคนสมัยราชวงศ์ทางตอนใต้
* แผ่นทองสัมฤทธิ์สำหรับพิมพ์โฆษณาร้านเข็มตระกูลหลิวที่เมืองจี่หนาน ราชวงศ์ซ่ง เป็นตัวอย่างโฆษณาเชิงพาณิชย์ยุคแรกสุดที่ยังหลงเหลืออยู่แผ่นทองสัมฤทธิ์สำหรับพิมพ์โฆษณาร้านเข็มตระกูลหลิวที่เมืองจี่หนาน ราชวงศ์ซ่ง เป็นตัวอย่างโฆษณาเชิงพาณิชย์ยุคแรกสุดที่ยังหลงเหลืออยู่
* ปืนใหญ่สำริดจารึกปีจื้อหยวนที่ 3 (พ.ศ. 1875) สมัยราชวงศ์หยวนปืนใหญ่สำริดจารึกปีจื้อหยวนที่ 3 (พ.ศ. 1875) สมัยราชวงศ์หยวน
* อ่างทองแดงขนาดใหญ่สมัยราชวงศ์โจวตะวันตกอ่างทองแดงขนาดใหญ่สมัยราชวงศ์โจวตะวันตก
* ลี่กุ้ย ภาชนะสำริดสมัยราชวงศ์โจวยุคแรกสุดที่ถูกค้นพบ และเป็นหลักฐานทางภาพเพียงชิ้นเดียวที่แสดงถึงวันที่ราชวงศ์ชางพิชิตราชวงศ์โจวลี่กุ้ย ภาชนะสำริดสมัยราชวงศ์โจวยุคแรกสุดที่ถูกค้นพบ และเป็นหลักฐานทางภาพเพียงชิ้นเดียวที่แสดงถึงวันที่ราชวงศ์ชางพิชิตราชวงศ์โจว
* โฮ่วหมู่อู้ติ่ง (后母戊鼎) งานสำริดชิ้นใหญ่ที่สุดในโลกที่ค้นพบ ณ ปัจจุบัน สร้างขึ้นในช่วงปลายราชวงศ์ชาง ที่เมืองอันหยาง*โฮ่วหมู่อู้ติ่ง* (后母戊鼎) งานสำริดชิ้นใหญ่ที่สุดในโลกที่ค้นพบ ณ ปัจจุบัน สร้างขึ้นในช่วงปลายราชวงศ์ชาง ที่เมืองอันหยาง
* เครื่องปั้นดินเผารูปนกอินทรีวัฒนธรรมหย่างเฉา ยุคหินใหม่เครื่องปั้นดินเผารูปนกอินทรีวัฒนธรรมหย่างเฉา ยุคหินใหม่
* สำเนาภาพเหมือนของเหลียง ในสมัยราชวงศ์ซ่ง มีอายุตั้งแต่ศตวรรษที่ 6 เป็นภาพทูตจากรัฐย่อยต่าง ๆสำเนาภาพเหมือนของเหลียง ในสมัยราชวงศ์ซ่ง มีอายุตั้งแต่ศตวรรษที่ 6 เป็นภาพทูตจากรัฐย่อยต่าง ๆ

นาฬิกานับถอยหลัง
----------------

นาฬิกานับถอยหลังสำหรับการเริ่มต้นของ โอลิมปิกฤดูร้อน พ.ศ. 2551ตั้งแต่ทศวรรษที่ 1990 มีการติดตั้งนาฬิกานับถอยหลังที่เกี่ยวข้องกับโอกาสสำคัญระดับชาติ เช่น การโอนอำนาจอธิปไตยของฮ่องกงในปี พ.ศ. 2540 การโอนอำนาจอธิปไตยของมาเก๊าในปี พ.ศ. 2542 การเริ่มต้นของโอลิมปิกฤดูร้อนที่ปักกิ่ง พ.ศ. 2551 และการเปิดงานเอ็กซ์โป 2010 ที่เซี่ยงไฮ้

ดูเพิ่ม
-------

* รายชื่อพิพิธภัณฑ์ศิลปะที่มีผู้เข้าชมมากที่สุด
* รายชื่อพิพิธภัณฑสถานในประเทศจีน
* พิพิธภัณฑ์พระราชวัง (พระราชวังต้องห้าม)
* กระทรวงวัฒนธรรมแห่งสาธารณรัฐประชาชนจีน

อ้างอิง
-------

1. ↑  "National Museum Annual Report Information System". NCHA.
2. ↑  "Wang Chunfa became the director of NMC". Wangyi News. 2018-01-04.
3. ↑  "国博简介". *中国国家博物馆*. คลังข้อมูลเก่าเก็บจากแหล่งเดิมเมื่อ 2020-11-04. สืบค้นเมื่อ 2021-06-19.
4. ↑  "参观文明，文明参观". 中国国家博物馆官方网站. 2013-07-29. คลังข้อมูลเก่าเก็บจากแหล่งเดิมเมื่อ 2014-07-16. สืบค้นเมื่อ 2013-08-02.
5. ↑  "2016年博物馆调查报告" (PDF). เก็บ (PDF)จากแหล่งเดิมเมื่อ 2020-12-09.
6. ↑  "Message from NCM Director (Wang Chunfa)". en.chnmuseum.cn. คลังข้อมูลเก่าเก็บจากแหล่งเดิมเมื่อ 2016-10-03. สืบค้นเมื่อ November 30, 2018.
7. ↑  China.org
8. ↑  Hanno Rauterberg, Aufklärung in eigener Sache, Die Zeit, April 1, 2011 (in German)
9. ↑  "National Museum gets major makeover". China Economic Review. 2011-02-21. คลังข้อมูลเก่าเก็บจากแหล่งเดิมเมื่อ 2017-08-16. สืบค้นเมื่อ 2012-06-03.
10. 1 2 3 4 5 6  "The National Museum of China". China Culture. คลังข้อมูลเก่าเก็บจากแหล่งเดิมเมื่อ 2014-05-27.
11. ↑  Luo Bozhao qianbixue wenji by Ma Feihai, Zhou Xiang, Luo Jiong, Luo Bozhao, review by Helen Wang The Numismatic Chronicle, Vol. 165 (2005), pp. 413-414
12. ↑  Varutti, Marzia (20 February 2014). *Museums in China : the politics of representation after Mao*. Woodbridge. p. 115. ISBN 9781782042105. OCLC 869551750.